Suomalaiset opiskelijat osoittivat mieltään pankkeja vastaan Sveitsissä: Seurauksena maahan­tulokielto ja nimeäminen kansalliseksi uhaksi

Viranomaisten kovat otteet mielenosoittajia kohtaan ovat herättäneet huomiota Sveitsissä ja muualla Euroopassa. Heinäkuisen protestin kohteena olivat pankit, jotka rahoittavat ympäristöä pilaavia energiayrityksiä.

Suomalaiset Teemu Vaarakallio ja Amos Wallgren osoittivat mieltään sveitsiläisiä pankkeja vastaan heinäkuussa Baselissa.­

Kaksi suomalaista opiskelijaa on saanut vuoden pituisen maahantulokiellon Sveitsiin osoitettuaan mieltään sveitsiläispankkeja vastaan Baselissa.

Helsinkiläiset Teemu Vaarakallio ja Amos Wallgren ihmettelevät Sveitsin viranomaisten kovia otteita, joita he pitävät täysin ylimitoitettuina siihen nähden, että mielenosoitus oli rauhallinen ja väkivallaton.